ЯтIэр кIэригъэхурт
Къуажэбгъу лъэныкъуэмкIэ щата щIапIэхэм куэд дэмыкIыу унэ зыкъизыххэр кърагъэувэри, щIэтIысхьэжащ. АрщхьэкIэ я гъуэгур зыхуей хуагъэзатэкъым. Уэшх мащIэ фIэкIа къримыпхъыхами, укъыдэмыкIыфын-ри удэмыхьэжыфынри хэлът, апхуэдизкIэ ятIэ хъурти.
Апхуэдэ махуэ гуэрым уэшх къешхарэ уэрамыр ятIэу Мухьэмэд Мухьэдинхэ я дежкIэ еблэгъауэ, унэ зыкъизыхым IущIыхьа шордакъ лъагэм тесу зэдэуэршэрхэрт. Къаплъэхэри, пкъор иIыгъыу лъакъуэ лъэныкъуэмкIэ етхауэ я ныбжьэгъу БетIал къалъэгъуащ.
— Доунэхъу, Мухьэмэд! Тхьэ соIуэ, ди ныбжьэгъужьыр токым иубыдамэ! — кIийуэ къыщылъэтащ Мухьэдин.
ЗэныбжьэгъуитIыр пщIантIэм къыщыдэ-жым, Мухьэмэд пхъуэри, блыным кIэрыт бжэгъур къищтащ, етхауэу пкъор зыIыгъ БетIал бгъэдэлъадэри, и Iэм бжэгъумкIэ еуащ зэрылъэкIкIэ.
Хьэ къугъыр къришу БетIал и Iэм епхъуэри, етIысэхащ.
— Е зинэкIэ къалъхуа! УкIырарэу уоуэри! Си Iэр зэпыбудащ! УэсщIа мыгъуэр сытыт? Уэ-уэ-у-у-у!
— Токым уиубыдатэкъэ?! Уетхауэрти… — къэгузэвэжауэ жиIащ Мухьэмэд.
— Сыт ток, былым?! Уэ-уэ-у-у-у! Си лъакъуэм кIэрылъ ятIэр кIэрызгъэхуу арат…
Думэн Мурадин.
